turjo4nis/wikipedia-bn-dump-20250701 huggingface dataset:
ডেভিড প্যাকার্ড

ডেভিড প্যাকার্ড (৭ সেপ্টেম্বর ১৯১২ - ২৬ মার্চ ১৯৯৬) একজন মার্কিন প্রকৌশলী ও ব্যবসায়ী। তার জন্মস্থান যুক্তরাষ্ট্রের কলোরাডো অঙ্গরাজ্যের পুয়েবলো শহরে। তিনি ১৯৩৯ সালে উইলিয়াম হিউলেট-র সাথে যৌথভাবে হিউলেট প্যাকার্ড কোম্পানি প্রতিষ্ঠা করেন।

জীবন ইতিহাস 
প্যাকার্ড ১৯৩৪ সালে স্ট্যানফোর্ড বিশ্ববিদ্যালয় থেকে বি. এ. ডিগ্রী লাভ করেন। নিউইয়র্ক 'র Schenectady তে অবস্থিত জেনারেল ইলেক্ট্রিক কোম্পানি তে কিছুদিন কাজ করেন। ১৯৩৮ সালে স্ট্যানফোর্ডে ফিরে আসেন এবং তড়িৎ প্রকৌশলীর ডিগ্রী অর্জন করেন। ১৯৩৯ সালে তিনি উইলিয়াম হিউলেটের সাথে যৌথভাবে হিউলেট প্যাকার্ড কোম্পানি প্রতিষ্ঠা করেন। প্যাকার্ডের গ্যারেজে তারা কাজ শুরু করেন এবং তখন তাদের মূলধন ছিল মাত্র ৫৩৮ ডলার। এই কোম্পানিতে প্যাকার্ড একজন সুদক্ষ প্রশাসক এবং হিউলেট একজন প্রাজ্ঞ উদ্ভাবকের ভূমিকা পালন করেন। ফলে অচিরেই হিউলেট-প্যাকার্ড পৃথিবীর সর্ববৃহৎ তড়িৎ যণ্ত্রপাতি প্রতিষ্ঠানে পরিণত হয়। ডেভিড প্যাকার্ড হিউলেট-প্যাকার্ড কোম্পানিতে বিভিন্ন দায়িত্ব পালন করেন :-১৯৪৭ থেকে ১৯৬৪ : সভাপতি (President), ১৯৬৪ থেকে ১৯৬৮ : প্রধান নির্বাহী কর্মকর্তা, ১৯৬৪ থেকে ১৯৬৮ : বোর্ডের চেয়ারম্যান, ১৯৭২ থেকে ১৯৯৩ : বোর্ডের চেয়ারম্যান,১৯৬৮ সালে যুক্তরাষ্ট্রের তৎকালীন রাষ্ট্রপতি রিচার্ড নিক্সন প্যাকার্ডকে প্রতিরক্ষা বিষয়ক ডেপুটি সেক্রেটারি পদে মনোনয়ন দেন। তখন প্রতিরক্ষা বিষয়ক সচিব ছিলেন মেলভিন লেয়ার্ড। এ সময় তিনি এফ ১৬ ও এ ১০, এ দুটি যুদ্ধবিমানের উপর সফল সমীক্ষা চালান।১৯৭১ সালে তিনি হিউলেট প্যাকার্ড কোম্পানির কাজ থেকে অবসর নেন এবং পরবর্তী বছরই আবার যোগদান করেন।৭০ ও ৮০ 'র দশক জুড়ে তিনি হোয়াইট হাউস 'র প্রতিরক্ষা ব্যবস্থাপনা বিষয়ক উপদেষ্টা ছিলেন।

সম্মাননা 
ডেভিড প্যাকার্ড ১৯৮৮ সালে ন্যাশনাল মেডেল অব টেকনোলজি লাভ করেন।

তথ্যসূত্র

আরও দেখুন 
 হিউলেট প্যাকার্ড কোম্পানি
 উইলিয়াম হিউলেট

বহিঃসংযোগ 
 David Packard obituary from www.obits.com, with link to William Hewlett obituary as well
 Official biography at HP site
 Official biography at Monterey Bay Aquarium Research Institute

|-

মার্কিন ব্যবসায়ী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
১৯১২-এ জন্ম
১৯৯৬-এ মৃত্যু
ন্যাশনাল মেডেল অব টেকনোলজি অ্যান্ড ইনোভেশন বিজয়ী
ভ্যানেভার বুশ অ্যাওয়ার্ড বিজয়ী
মার্কিন শতকোটিপতি
মার্কিন কম্পিউটার ব্যবসায়ী
হিউলেট-প্যাকার্ডের ব্যক্তি
প্রেসিডেন্সিয়াল মেডেল অব ফ্রিডম প্রাপক
মার্কিন প্রযুক্তি কোম্পানি প্রতিষ্ঠাতা
মার্কিন প্রযুক্তি প্রধান নির্বাহী
২০শ শতাব্দীর মার্কিন ব্যবসায়ী
মার্কিন ফিলোসফিক্যাল সোসাইটির সদস্য
মাহ্ জঙ

মাহ্ জঙ একটি খেলার নাম যা চীনে প্রচলিত। ১৯২০ সালের দিকে এর প্রচলন হয়। ৪ জনে এ খেলাটি খেলতে হয় এবং এতে ১৪৪ টি টালি ব্যবহ্রত হয়। টালিগুরো দিয়ে লটারি করা হয় এবং তা উঠিয়ে নেয়া হয় যতক্ষণ না একজনের হাতে সঠিক টালি পরে।

চীনের প্রাচীন ক্রীড়া
চীনের ক্রীড়া
ক্রীড়া
ঐতিহ্যবাহী ছকের খেলা
১৯২০-এর দশকের ফ্যাড ও প্রবণতা
গ্রিক লিপি

গ্রিক লিপি (বা গ্রিক বর্ণমালা) গ্রিক ভাষা রচনার জন্য নবম থেকে অষ্টম খ্রিস্টপূর্ব শতাব্দীর শুরু থেকেই ব্যবহৃত হয়ে আসছে।  এটি পূর্ববর্তী ফিনিশীয় লিপি থেকে উদ্ভূত হয়েছে, এবং ইতিহাসের প্রথম বর্ণানুক্রমিক লিপি যা স্বরবর্ণ এবং ব্যঞ্জনবর্ণের স্বতন্ত্র বর্ণ রয়েছে। প্রত্নতাত্ত্বিক এবং প্রারম্ভিক ধ্রুপদী সময়ে গ্রিক বর্ণমালার অনেকগুলি স্থানীয়  রূপ বিদ্যমান ছিল, কিন্তু খ্রিস্টপূর্ব চতুর্থ শতাব্দীর শেষের দিকে ইউক্যালিডিয়ান বর্ণমালা, চব্বিশটি অক্ষর সহ, আলফা থেকে ওমেগা পর্যন্ত নির্দেশিত ছিল। এটি প্রমিত হয়ে গিয়েছিল এবং এই সংস্করণটি এখনও গ্রিক লেখার জন্য ব্যবহৃত হয়। এই চব্বিশটি অক্ষর হচ্ছে: , , , , , , , , , , , , , , , , , /ς, , , , , , and .

গ্রিক বর্ণমালা বা ভাষায় তালব্য ধ্বনি নেই। যেমন :চ ছ জ ঝ শ ইত্যাদি। উল্লেখ্য জ এর উচ্চারণ এই ভাষায় দন্ত্য। ট বর্গীয় ধ্বনিগুলো একেবারেই অনুপস্থিত। হ ধ্বনিও এই লিপিতে নেই।

গ্রিক বর্ণমালা হচ্ছে লাতিন এবং সিরিলীয় লিপির পূর্বপুরুষ  লাতিন এবং সিরিলীয় লিপির মতো গ্রিকও মূলত প্রতিটি বর্ণের একক রূপ ছিল; এটি আধুনিক যুগে লাতিনের সমান্তরালে ছোট ও বড় হাতের অক্ষরের মধ্যে পার্থক্য তৈরি হয়েছে। প্রাচীন এবং আধুনিক গ্রিক ব্যবহারের মধ্যে কিছু অক্ষরের শব্দ মূল্য এবং প্রচলিত লিপি পৃথক, কারণ খ্রিস্টপূর্ব পঞ্চম শতাব্দী এবং আজকের মধ্যে গ্রিক ভাষার উচ্চারণ উল্লেখযোগ্যভাবে পরিবর্তিত হয়েছে। আধুনিক গ্রিক এবং প্রাচীন গ্রিক এছাড়াও বিভিন্ন ডায়াক্রিটিক ব্যবহার করে। গ্রিক ভাষা রচনায় এর ব্যবহার ছাড়াও, এর প্রাচীন এবং আধুনিক উভয় রূপেই আজ গ্রিক বর্ণমালাও গণিত, বিজ্ঞান এবং অন্যান্য ক্ষেত্রের অনেকগুলি ক্ষেত্রে প্রযুক্তিগত চিহ্ন এবং লেবেলের উৎস হিসাবে কাজ করে।

প্রায় ১০০০ খ্রিস্টপূর্বাব্দে গ্রিসে লিখন পদ্ধতির বিকাশ ঘটে ও বর্ণমালার উদ্ভব ঘটে। অন্যান্য ইউরোপীয় বর্ণমালা পরবর্তীকালে এই গ্রিক বর্ণমালা থেকেই প্রত্যক্ষ বা পরোক্ষভাবে বিকশিত হয়।

ইতিহাস 
গ্রিক বর্ণমালার পূর্বসূরি উত্তর সেমিটিক বর্ণমালা যা ফিনিসীয় ভাষা থেকে রূপ লাভ করে। অবশ্য যেহেতু গ্রিক ভাষাটি কোন সেমিটিক ভাষা নয় সেহেতু সেমিটিক গোত্র থেকে উদ্ভূত বর্ণমালা দ্বারা গ্রিক লেখার জন্য তাতে কিছু পরিমার্জন আনা হয়।

সারণী

অব্যবহৃত অক্ষর

তথ্যসূত্র

বহিঃসংযোগ 
 গ্রিক বর্ণমালার বর্ণতালিকা এবং উচ্চারণ
 গ্রিক বর্ণমালার ইতিহাস এবং গ্রিক বর্ণ ব্যবহার করে লেখা একটি অনুলিপি
 U0370.pdf Unicode

আরও দেখুন 
 Digamma 
 Stigma 
 Heta 
 San 
 Koppa 
 Sampi 
 Sho 

বর্ণমালা
গ্রিক বর্ণমালা
অশব্দিয় বর্ণমালা লিপি
লিখন পদ্ধতি
গ্রিক অক্ষর
১৯৭৫

১৯৭৫ গ্রেগরীয় বর্ষপঞ্জীর ২০শ শতাব্দীর একটি সাধারণ বছর।

ঘটনাবলী
 ২৫ মার্চ - সৌদি আরবের বাদশাহ ফয়সল তার ভ্রাতুস্পুত্র যুবরাজ আবদুল আজিজের গুলিতে রিয়াদের রাজপ্রাসাদে নিহত হন।
 ১৫ আগস্ট - বঙ্গবন্ধু শেখ মুজিবুর রহমান সপরিবারে সামরিক বাহিনীর কতিপয় জুনিয়র কর্মকর্তার দ্বারা নিহত হন।

জন্ম 

 ১ জানুয়ারি -নিয়ামুর রশিদ বাংলাদেশের সাবেক ক্রিকেটার।
 ৯ মার্চ - হুয়ান সেবাস্তিয়ান ভেরন আর্জেন্টিনার সাবেক ফুটবলার।
 ৪ জুন - ক্যালিফোর্নিয়ার অ্যাঙ্গেলিস-এ অ্যাঞ্জেলিনা জোলির জন্ম।
 ৮ জুন - শিল্পা শেট্টি ভারতীয় চলচ্চিত্র অভিনেত্রী।
 ৯ জুন - অ্যান্ড্রু সাইমন্ডস অস্ট্রেলিয়ান ক্রিকেটার।
 ৯ জুন - সোহেল আব্বাস পাকিস্তানের হকি খেলোয়াড়।
 ৩০ জুলাই - তাজিন আহমেদ, বাংলাদেশী অভিনেত্রী, সাংবাদিক ও উপস্থাপক।
 ৩১ জুলাই - অ্যান্ড্রু হল দক্ষিণ আফ্রিকার সাবেক ক্রিকেটার।
 সেপ্টেম্বর ২৮ - স্টুয়ার্ট ক্লার্ক, অস্ট্রেলিয়ান ক্রিকেটার।
 ১৯ নভেম্বর - সুস্মিতা সেন ভারতীয় অভিনেত্রী

মৃত্যু 
 ২৫ মার্চ - ফয়সাল বিন আবদুল আজিজ সৌদি আরবের বাদশা।
২৪ জুলাই - অরুণাচল বসু একজন বাঙালি কবি এবং অনুবাদক

 ১৫ আগস্ট - শেখ মুজিবুর রহমান বাংলাদেশের সাবেক রাষ্ট্রপতি।
 ১৮ আগস্ট - শওকত আলী বাংলাদেশের ভাষা আন্দোকারীদের একজন।
 ৩১ অক্টোবর - বিখ্যাত গায়ক শচীন দেব বর্মনের মৃত্যু।
 ৩ নভেম্বর - 
 মুহাম্মদ মনসুর আলী বাংলাদেশের সাবেক প্রধানমন্ত্রী।
 আবুল হাসনাত মোহাম্মদ কামারুজ্জামান বাংলাদেশের সাবেক শিল্পমন্ত্রী ও তৎকালীন আ’লীগ সভাপতি।
 তাজউদ্দীন আহমদ বাংলাদেশের সাবেক প্রধানমন্ত্রী।
 সৈয়দ নজরুল ইসলাম বাংলাদেশের প্রথম অস্থায়ী রাষ্ট্রপতি।
 ৭ নভেম্বর - খালেদ মোশাররফ বাংলাদেশের বীর উত্তম খেতাবপ্রাপ্ত মুক্তিযোদ্ধা ও সামরিক বাহিনীর অফিসার।

নোবেল পুরস্কার
 পদার্থবিদ্যা - অউ নিলস বোর, বেন রয় মোটেলসন, জেমস রেইনওয়াটার
 রসায়ন - জন ওয়ারকাপ কর্নফোর্থ, ভ্লাদিমির প্রেলগ
 চিকিৎসাবিজ্ঞান - হাওয়ার্ড এম টেমিন, রেনেটো ডালবেক্কো, ডেভিড ব্যাল্টিমোর
 সাহিত্য - ইউজেনিও মনতালে
 শান্তি - আন্দ্রে শাখারভ
 অর্থনীতি - লিওনিদ ক্যান্টোরোভিচ, টজেল্লিং কোপমানস
সান ফ্রান্সিস্কো

সান ফ্রান্সিসকো (, স্যান্‌ ফ্রান্‌সিস্‌কৌ, মূলতঃ স্পেনীয় ভাষা থেকে: সান্‌ ফ্রান্সিস্কো) যুক্তরাষ্ট্রের ক্যালিফোর্নিয়া রাজ্যের একটি শহর। ক্যালিফোর্নিয়া অঙ্গরাজ্যের চতুর্থ এবং যুক্তরাষ্ট্রের ১২তম জনবহুল শহর সান ফ্রান্সিস্কো। ২০০৮ সালে এই শহরের জনসংখ্যা ছিল ৮০৮,৯৭৬। সান ফ্রান্সিস্কোর আয়তন ৪৬.৭ বর্গ মাইল (১২১ বর্গ কিলোমিটার)। জনসংখ্যার ঘনত্ব অনুসারে সান ফ্রান্সিস্কো যুক্তরাষ্ট্রের দ্বিতীয় বৃহত্তম শহর। সান ফ্রান্সিস্কো উপসাগরীয় অঞ্চলের অর্থনৈতিক, সাংস্কৃতিক এবং পরিবহনের একটি প্রধান কেন্দ্র এই শহর।

১৭৭৬ সালে স্প্যানিশরা ঔপনিবেশিক আমলে এই অঞ্চলে একটি দুর্গ গড়ে তোলে এবং ক্যাথলিক উপপুরোহিত ফ্র্যান্সিস অফ অ্যাসিসি এর নামে অঞ্চলের নামকরণ করে। ১৮৪৮ সালে যখন ক্যালিফোর্নিয়াতে জেমস মার্শাল কর্তৃক স্বর্ণের খনি আবিষ্কৃত হয় তখন সান ফ্রান্সিস্কো শহরে ব্যাপক লোক সমাগম ঘটে, এক বছরেই শহরের জনসংখ্যা ১০০০ থেকে ২৫০০০ তে বৃদ্ধি পায় যা একে যুক্তরাষ্ট্রের পশ্চিম অঞ্চলের বৃহত্তম শহরে পরিণত করে। ১৯০৬ সালে ভূমিকম্প এবং অগ্লুৎপাতের ফলে শহরের তিন-চতুর্থাংশ এলাকা ধ্বংশ হয়ে যায়।

আরও দেখুন
 সান ফ্রান্সিস্কো-ওকল্যান্ড সমুদ্র সেতু
 সান ফ্রান্সিস্কো উপসাগর

তথ্যসূত্র

বহিঃসংযোগ 
 সান ফ্রান্সিস্কো শহর এবং কাউন্টির দাপ্তরিক ওয়েবসাইট
 গণপরিবহণের সময়সূচি, সান ফ্রান্সিস্কো ম্যাপ
 
 সান ফ্রান্সিস্কো শহরের ভার্চুয়াল জাদুঘর
 সান ফ্রান্সিস্কো হিস্টোরি সেন্টার এন্ড সান ফ্রান্সিস্কো পাবলিক লাইব্রেরী

ক্যালিফোর্নিয়ার শহর
মার্কিন যুক্তরাষ্ট্রের শহর
সান ফ্রান্সিস্কো
ক্যালিফোর্নিয়ার কাউন্টি
ক্যালিফোর্নিয়ার কাউন্টি আসন
ক্যালিফোর্নিয়ার জনবহুল উপকূলীয় স্থান
সৈয়দপুর, উত্তরপ্রদেশ

সৈয়দপুর ভারতের উত্তর প্রদেশ রাজ্যের একটি শহর ও নগর পঞ্চায়েত, যার পিন কোড হল ২৩৩৩০৪।

ভূগোল 
সৈয়দপুর ২৫.৫৫ ডিগ্রি উত্তর অক্ষাংশ এবং ৮৩.১৮ ডিগ্রি পশ্চিম দ্রাঘিমাংশে অবস্থিত। এটি সমুদ্র সমতল থেকে ৭০ মিটার (২২৯ ফুট) উচ্চায় অবস্থিত। এটি ঘাজিপুর জেলার একটি গুরুত্বপূণ বাণিজ্যিক স্থান। ঘাজিপুর-বাণারসির প্রধান সড়কটি শহরের মাঝ দিয়ে গেছে।

জনসংখ্যা 
২০০১ ভারতীয় জনগণনা অনুসারে সৈয়দপুর শহরের জনসংখ্যা ৪৭,০৬৪ জন, যার মধ্যে ৪৭% নারি ও ৫৩% পুরুষ। স্বাক্ষরতার হার শতকরা ৫৯% ভাগ, যা জাতীয় স্বাক্ষরতার হারের চেয়ে কম (জাতীয় স্বাক্ষরতার হার ৫৯.৫%)। নারী স্বাক্ষরতার হার ৪৯% এবং পুরুষ স্বাক্ষরতার হার ৬৮%। সৈয়দপুরে বসবাসকারীদের মধ্যে শতকরা ১৭ ভাগ ছয় বছরের কম বয়সী শিশু।

তথ্যসূত্র

গাজীপুর জেলার (ভারত) শহর ও নগর
প্রতিরক্ষা গোয়েন্দা মহাপরিদপ্তর

প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (সংক্ষেপে ডিজিএফআই) হচ্ছে বাংলাদেশের প্রধান সামরিক গোয়েন্দা সংস্থা। এনএসআই ও বিশেষ শাখার সাথে এই সংস্থা বাংলাদেশের অভ্যন্তরীণ গোয়েন্দা কার্যক্রম চালাতে বিশেষ ভূমিকা রাখে। মেজর জেনারেল মোঃ ফয়জুর রহমান হলেন এই সংস্থার মহাপরিচালক।

ইতিহাস 
আনুষ্ঠানিকভাবে ডিজিএফআই স্থাপিত হয় ১৯৭২ সালে তৎকালীন প্রধানমন্ত্রী শেখ মুজিবুর রহমানের অধীনে। তখন এর নাম ছিল ডিরেক্টরেট অব ফোর্সেস ইন্টেলিজেন্স (ডিএফআই)। ১৯৭৭ সালে রাষ্ট্রপতি জিয়াউর রহমান এই সংস্থার কাঠামোগত পরিবর্তন করেন ও এর নামকরণ করা হয় প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই)। বাংলাদেশ বিমানবাহিনীর গ্রুপ ক্যাপ্টেন কে এম আমিনুল ইসলাম খান ছিলেন ডিএফআইয়ের প্রথম পরিচালক। ১৯৯৪ সালের ৮ মার্চ এ সংস্থার নতুন অর্গানোগ্রাম করা হয়।

পরিচালক 
ডিজিএফআইয়ের নেতৃত্বে একজন মহাপরিচালক থাকেন, যিনি ঐতিহ্যগতভাবে বাংলাদেশ সেনাবাহিনীতে একজন মেজর জেনারেল (দ্বি-তারকা জেনারেল) পদে নিয়োজিত। সাত জন উপ-মহাপরিচালক প্রত্যক্ষ মহাপরিচালককে প্রতিবেদন করেন যার সাথে প্রতিটি উপ-পরিচালক তাদের যথাযথ শাখাগুলি পরিচালনা করে।

পরিচালনা অধিদফতর 
বাংলাদেশ সশস্ত্র বাহিনীকে অন্যান্য দেশের সশস্ত্র বাহিনীর উপর বিদেশী গোয়েন্দা তথ্য সরবরাহ করে।

যৌথ গোয়েন্দা অধিদপ্তর 
গোয়েন্দা ও রাষ্ট্রবিরোধী গোয়েন্দা তথ্য সংগ্রহের জন্য জাতীয় নিরাপত্তা গোয়েন্দা (এনএসআই), বিশেষ শাখা, গোয়েন্দা শাখা এবং র‍্যাপিড অ্যাকশন ব্যাটালিয়নের সাথে কাজ করে।

কাউন্টার-ইন্টেলিজেন্স ব্যুরো

কাউন্টার টেরোরিজম ইউনিট 
কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি), ডিজিএফআইয়ের একটি অভিজাত সন্ত্রাসবাদ বিরোধী গোয়েন্দা ইউনিট। ২০০৬ সালে এবং ডিজিএফআইয়ের কাউন্টার টেরোরিজম শাখা থেকে ব্যুরোটি প্রতিষ্ঠিত হয়েছিল, যে শাখাটি ২০০২ সালে প্রতিষ্ঠিত হয়েছিল।  র‌্যাপিড অ্যাকশন ব্যাটালিয়ন (র‌্যাব) এবং জাতীয় সুরক্ষা গোয়েন্দা সংস্থা (এনএসআই) এর কাউন্টার টেরোরিজম সেলের সাথে এই ব্যুরো প্রতিষ্ঠা করা হয়েছিল।  অভ্যন্তরীণ হুমকি এবং পাল্টা আক্রমণ সম্পর্কিত বুদ্ধি সংগ্রহ ও বিশ্লেষণের জন্য সিটিআইবি দায়বদ্ধ  সিটিআইবির এজেন্টদের সশস্ত্র বাহিনী থেকে নিয়োগ দেওয়া হয় এবং গোয়েন্দা তথ্য সংগ্রহ ও বিশেষ কার্যক্রম পরিচালনার জন্য দায়বদ্ধ।

প্রধান কার্যালয় 
প্রতিরক্ষা গোয়েন্দা মহাপরিদপ্তর (ডিজিএফআই)-এর প্রধান কার্যালয় ঢাকা সেনানিবাসে অবস্থিত।

মহাপরিচালক

তথ্যসূত্র

গোয়েন্দা সংস্থা
বিশেষ বাহিনী
বাংলাদেশের গোয়েন্দা সংস্থা
১৯৭৭-এ বাংলাদেশে প্রতিষ্ঠিত
বাংলাদেশের সরকারি সংস্থা
প্রতিরক্ষা মন্ত্রণালয় (বাংলাদেশ)
১৯৭৭-এ প্রতিষ্ঠিত সরকারি সংস্থা
বাংলাদেশের বিশেষ বাহিনী
তথ্য সংবেদনশীলতা
ঢাকা সেনানিবাস
স্পেশাল সিকিউরিটি ফোর্স

স্পেশাল সিকিউরিটি ফোর্স (সংক্ষেপে: এসএসএফ) বা বিশেষ নিরাপত্তা বাহিনী একটি বাংলাদেশী আইন প্রয়োগকারী বিশেষ সংস্থা যা বাংলাদেশের প্রধানমন্ত্রী, রাষ্ট্রপতি ও প্রধান উপদেষ্টা এবং রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের (ভিভিআইপি) নিরাপত্তায় নিয়োজিত। এসএসএফ বেসামরিক প্রশাসন, নিরাপত্তা ও গোয়েন্দা সংস্থাগুলোর সাথে সমন্বয় সাধন করে দেশ ও দেশের বাইরে উল্লেখিত ব্যক্তিদের শারীরিক নিরাপত্তায় যেকোন ধরনের হুমকি থেকে রক্ষা ও সেগুলো প্রতিরোধে প্রয়োজনীয় ব্যবস্থা গ্রহণ করে থাকে। এছাড়াও তারা অতি গুরুত্বপূর্ণ ব্যক্তিদের বাড়ি ও অফিসে নিরাপত্তা দিয়ে থাকে।

এসএসএফের কার্যক্রম পরিচালনায় যেকোন সময় প্রয়োজন হলে তারা দেশের অন্যান্য আইন প্রয়োগকারী সংস্থা যেমন, আধা সামরিক বাহিনী এবং প্রতিরক্ষা ও গোয়েন্দা সংস্থাগুলোর সাহায্য নিতে পারে।

ইতিহাস 
১৯৮২ সালের ২৪শে মার্চের ঘোষণা অনুসারে, তৎকালীন  রাষ্ট্রপতি হুসেইন মুহাম্মদ এরশাদ ১৯৮৬ সালে “প্রেসিডেন্সিয়াল সিকিউরিটি ফোর্স অর্ডিন্যান্স” নামে একটি অধ্যাদেশ জারি করেন যা একই বছর ১৯শে জুন থেকে কার্যকর হয়। পূর্বের ঘোষণা অনুসারে তৎকালীন রাষ্ট্রপতি এরশাদের তত্ত্বাবধানে রাষ্ট্রপতি ও বিদেশ থেকে আগত রাষ্ট্রপ্রধানদের নিরাপত্তার জন্য ১৫ই জুন ১৯৮৬ সালে “প্রেসিডেন্ট সিকিউরিটি ফোর্স” নামে একটি বিশেষ নিরাপত্তা দল গঠন করেন। পরবর্তিতে বাংলাদেশে সংসদীয় সরকার পদ্ধতি চালু হওয়ার পর ২৭শে সেপ্টেম্বর ১৯৯১ সালে এর নাম পরিবর্তন করে স্পেশাল সিকিউরিটি ফোর্স নামকরণ করা হয়।

যদিও প্রাথমিকভাবে শুধুমাত্র রাষ্ট্রপতি ও রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের নিরাপত্তা প্রদানে এসএসএফ গঠিত হয়েছিল কিন্তু সংসদীয় সরকার পদ্ধতি চালু হওয়ার পর রাষ্ট্রপতি ছাড়াও সরকার প্রধানকেও এসএসএফ নিরাপত্তা প্রদান করে আসছে এবং এ সংস্থাটিকে তখন থেকে পরোয়ানা ছাড়া গ্রেফতারের অধিকার দেওয়া হয়। ১৫ই অক্টোবর ২০০৯ সালে জাতির পিতার পরিবার-সদস্যগণের নিরাপত্তা আইন গ্যাজেট আকারে প্রকাশ হওয়ার পর, সংস্থাটি  জাতির পিতার পরিবার-সদস্যদেরও সর্বস্থানে নিরাপত্তা প্রদান করেছে। ২৯ আগস্ট ২০২৪ তারিখে এই আইনটি বাতিলের সিদ্ধান্ত গ্রহণ করা হয়। অতঃপর ৯ সেপ্টেম্বর ২০২৪ তারিখে এই আইনটি বাতিল করে অধ্যাদেশ জারি করা হয়।

২০২৪ ছাত্র-জনতা কর্তৃক গণভবন হামলা 
৫ আগস্ট ২০২৪ সালে ছাত্র-জনতার কোটা বিরোধী আন্দোলনের জেরে বাংলাদেশের তৎকালীন প্রধানমন্ত্রী শেখ হাসিনা পদত্যাগ করে দেশত্যাগে বাধ্য হন।  এদিন হাজার হাজার ছাত্র জনতা প্রধানমন্ত্রীর সরকারি বাসভবন গণভবন ও জাতীয় সংসদ ভবনে আক্রমণ করলে এসএসএফ এই দুটি স্থাপনার নিরাপত্তা দিতে ব্যর্থ হয়। 

ছাত্র জনতা গণভবন ও সংসদে প্রবেশ করার পর ব্যাপক লুটপাট চালায়।  এই লুটপাটে এসএসএফের ৫ কোটি ২৮ লক্ষ টাকার অস্ত্র, গোলাবারুদ, নিরাপত্তা ও যোগাযোগ সরঞ্জাম লুট হয়।

মহাপরিচালক

তথ্যসূত্র

বহিঃসংযোগ
 
 স্পেশাল সিকিউরিটি ফোর্স (এসএসএফ)-এর অফিসিয়াল ওয়েবসাইট 

বাংলাদেশের নিরাপত্তা বাহিনী
বাংলাদেশের আইন প্রয়োগকারী সংস্থা
১৯৮৬-এ বাংলাদেশে প্রতিষ্ঠিত
বাংলাদেশের গোয়েন্দা সংস্থা
বাংলাদেশের সশস্ত্র বাহিনী
বাংলাদেশের সরকারি সংস্থা
তারিক আনাম খান

তারিক আনাম খান (জন্ম: ১০ মে ১৯৫৩) একজন বাংলাদেশী অভিনেতা, পরিচালক, লেখক এবং থিয়েটার, টেলিভিশন ও চলচ্চিত্রে প্রযোজক। তিনি ২০১৪ সালে দেশা: দ্য লিডার চলচ্চিত্রের জন্য শ্রেষ্ঠ খলচরিত্রে অভিনয়শিল্পী বিভাগে এবং ২০১৯ সালে আবার বসন্ত চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। তিনি বিশিষ্ট বাংলাদেশী নাট্যদল নাট্যকেন্দ্রের প্রতিষ্ঠাতা সদস্য এবং নেতা, যেখানে তিনি প্রধান সচিবের পদে অধিষ্ঠিত। এছাড়া তিনি ১৯৭১ সালে বাংলাদেশের স্বাধীনতা যুদ্ধে একজন মুক্তিযোদ্ধা ছিলেন।

জীবনের প্রথমার্ধ 
সাতক্ষীরায় জন্মগ্রহণকারী খান ফখরুল আনাম খান এবং জাহানারা খানমের জ্যেষ্ঠ পুত্র। তার তিন ভাই ও চার বোন রয়েছে।

কর্মজীবন

মঞ্চনাটক 
তারিক আনাম ১৯৯০ সালের নাট্যকেন্দ্র নামে একটি নাটকদল প্রতিষ্ঠা করেন। অভিনয়ের পাশাপাশি নাট্যকেন্দ্র থেকে প্রযোজিত একাধিক নাটকের নির্দেশনা দিয়েছেন।

বিজ্ঞাপন 
১৯৮৫ সালে তিনি বিজ্ঞাপন সংস্থা অ্যাডশপ প্রতিষ্ঠার মাধ্যমে মার্কেটিংয়ে তার কর্মজীবন শুরু করেন।

তিনি ২০১৫ হলিউড ফিল্ম অ্যাভেঞ্জার্স: এজ অব আল্ট্রনের বাংলাদেশ ইউনিটের প্রযোজনা তত্ত্বাবধায়ক হিসাবে কৃতিত্ব লাভ করেন ।

তিনি ২০১৫ সালে আকিজ গ্রুপের বিপণন উপদেষ্টা হিসেবে কাজ শুরু করেন ।

টেলিভিশন 
তারিক আনাম খান ৩০ বছরেরও বেশি সময় ধরে টেলিভিশন নাটকে অভিনয় করছেন। তিনি বাংলাদেশের সকল জাতীয় ও স্যাটেলাইট টেলিভিশন চ্যানেল দ্বারা প্রচারিত ৩০০ টিরও বেশি টেলিভিশন নাটকে অভিনয় করেছেন। তিনি বাংলাদেশ টেলিভিশনে প্রচারিত জিয়া আনসারী পরিচালিত টেলিভিশন ধারাবাহিক তোথাপি (১৯৯৪) এ একজন চোরাকারবারী চরিত্রে অভিনয়ের জন্য জনপ্রিয়তা অর্জন করেন ।

টেলিভিশন

নাটক 
প্রচ্ছদ (২০২১)

অভিনীত চলচ্চিত্র

ওয়েব ধারাবাহিক

পুরস্কার ও মনোনয়ন

তথ্যসূত্র

বহিঃসংযোগ

 
 
 

১৯৫৩-এ জন্ম
জীবিত ব্যক্তি
খুলনার ব্যক্তি
সাতক্ষীরা জেলার ব্যক্তি
বাংলাদেশী টেলিভিশন ব্যক্তিত্ব
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
বাংলাদেশের মুক্তিযোদ্ধা
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেতা
২১শ শতাব্দীর বাংলাদেশী অভিনেতা
মিগ-২৯

মিগ-২৯ রাশিয়ার তৈরি একটি চতুর্থ প্রজন্মের জঙ্গি বিমান। নির্ভরযোগ্য কার্যক্ষমতার জন্য এর ডাকনাম রাখা হয়েছে ফালক্রাম। সত্তর দশকের প্রথম দিকে মিকোইয়ান ডিজাইন ব্যুরো এই জঙ্গি বিমানের নকশা তৈরি করে, এবং ১৯৮৩ খ্রিষ্টাব্দে তৎকালীন সোভিয়েট রাশিয়ার বিমান বাহিনী বহরে এই বিমান যুক্ত করা হয়। মিগ-২৯ একটি চতুর্থ জেনারেশনের সুপারসনিক জেট ফাইটার। এর প্রস্তুতকারক সোভিয়েত ইউনিয়ন। এটি সোভিয়েত ইউনিয়নের তৈরি জেট ফাইটার এর মধ্যে সবচেয়ে আলোচিত এবং এটিকে সোভিয়েতদের স্টেট ওফ আর্ট হিসাবে বিবেচনা করা হয়। এটি সকল প্রকার আবহাওয়ায় ব্যবহার উপযোগী। এটি ভূমিতে হামলার জন্যও উপযোগী। দীর্ঘদিন ইউরোপিয়ান কান্ট্রি গুলোর ফিয়ার ফ্যাক্টর ছিলো এই মিগ ২৯।

বাংলাদেশ বিমান বাহিনী বহরে মোট ৮ টি মিগ-২৯ আছে।

বিশদ বিবরণ 
 বৈমানিক : ১ জন
 দৈর্ঘ্য : ৫৭ ফুট(১৭.৩৭ মি)
 উচ্চতা : ১৫ফিট ৬ ইঞ্চি(৪.৭৩মি)
 খালি অবস্হায় ওজন : ১১০০০ কেজি
 বোঝাই অবস্হায় ওজন : ১৬৮০০ কেজি
 সর্বোচ্চ উড্ডয়ন ওজন : ২১০০০ কেজি
 শক্তির উৎস : ২টি ক্লিমোভ আরডি-৩৩কে আফটার বার্নিং টার্বো ফ্যান
 সর্বোচ্চ গতিসীমা : ২৪৪৫ কি.মি./ঘণ্টা(১৫১৮ মাইল/ঘণ্টা)
 পাল্লা :৭০০ কি.মি.(যুদ্ধাবস্হায়)২৯০০ কি.মি. (ফেরি)

অস্ত্রসমূহ 
 ১X৩০মিমি জিএসএইচ-৩০-১ কামান (১৫০ রাউন্ড)
 সর্বোচ্চ ৩৫০০ কেজি ওজনের অস্ত্র ৬টি এন্টি এয়ার ক্রাফট মিসাইলস

গ্যালারী

ব্যবহারকারী দেশ সমুহ

বর্তমান ব্যবহারকারী দেশ

পুরাতন

আরও দেখুন

মিগ ৩৫
মিগ-২১
মিগ-২৫

তথ্যসূত্র

বহিঃসংযোগ
1 .সংযোগ শিরোনাম-the voice of Bangladesh Armed Force .

2 . আমরা বিশ্বে মাথা উঁচু করে থাকব-প্রধানমন্ত্রী শেখ হাসিনা।দৈনিক নয়াদিগন্ত।

যুদ্ধ বিমান
দ্বৈত-ইঞ্জিন
চতুর্থ প্রজন্মের যুদ্ধবিমান
ইমদাদুল হক মিলন

ইমদাদুল হক মিলন (জন্ম: ৮ সেপ্টেম্বর ১৯৫৫) হলেন একজন বাংলাদেশী কথাসাহিত্যিক ও নাট্যকার। তিনি গল্প, উপন্যাস এবং নাটক এই তিন শাখাতেই জনপ্রিয় রচনা উপহার দিয়েছেন। কিশোর বাংলা নামীয় পত্রিকায় শিশুতোষ গল্প লিখে তার সাহিত্যজগতে আত্মপ্রকাশ। ১৯৭৭ খ্রিষ্টাব্দে সাপ্তাহিক বিচিত্রা পত্রিকায় '‍সজনী‌'‍ নামে একটি ছোট গল্প লিখে পাঠকের দৃষ্টি আর্কষণ করতে শুরু করেন। বাংলা ভাষা ও সাহিত্যে অবদানের জন্য বাংলাদেশ সরকার তাকে ২০১৯ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

জন্ম ও শিক্ষাজীবন 
কথাসাহিত্যিক ইমদাদুল হক মিলন ১৯৫৫ সালের ৮ সেপ্টেম্বর বিক্রমপুরের মেদিনীমণ্ডল গ্রামে নানার বাড়িতে জন্মগ্রহণ করেন। তার পৈতৃক নিবাস মুন্সীগঞ্জ বিক্রমপুরের লৌহজং থানার পয়সা গ্রামে। তার বাবার নাম গিয়াসুদ্দিন খান এবং মার নাম আনোয়ারা বেগম। তিনি ১৯৭২ সালে লৌহজং উপজেলার কাজীর পাগলা হাই স্কুল থেকে মাধ্যমিক এবং ১৯৭৪ সালে তৎকালীন জগন্নাথ কলেজ বর্তমানে জগন্নাথ বিশ্ববিদ্যালয় থেকে উচ্চমাধ্যমিক পরীক্ষায় উত্তীর্ণ হন। তিনি ১৯৭৯ সালে জগন্নাথ কলেজ থেকেই স্নাতক (সম্মান) সম্পূর্ণ করেন।

কর্মজীবন 
ইমদাদুল হক মিলন লেখক হিসেবে এপার-ওপার দুই বাংলায়ই তুমুল জনপ্রিয়। দুই বাংলায়ই তার 'নূরজাহান' উপন্যাসটি ব্যাপক আলোড়ন সৃষ্টি করেছে। তিনি ২০২৪ সালের আগস্ট পর্যন্ত দৈনিক কালের কণ্ঠের সম্পাদক ছিলেন।

ব্যক্তিজীবন 
ব্যক্তিজীবনে ইমদাদুল হক মিলন বিবাহিত এবং দুই সন্তানের জনক।

সাহিত্যকীর্তি 
তার প্রকাশিত গ্রন্থের সংখ্যা প্রায় ২ শত। অধিবাস, পরাধীনতা, কালাকাল, বাঁকাজল, নিরন্নের কাল, পরবাস, কালোঘোড়া, মাটি ও মানুষের উপাখ্যান, পর, কেমন আছ সবুজপাতা, জীবনপুর প্রভৃতি তার বিখ্যাত বই।

নাটক 
তার লেখা দেড়শতাধিক নাটকের মধ্যে কোন কাননের ফুল, বারো রকম মানুষ, রূপনগর, যুবরাজ, কোথায় সেজন, আলতা, একজনা, নীলু, তোমাকেই, ছোছা কদম, আঁচল, খুঁজে বেড়াই তারে, কোন গ্রামের মেয়ে, মেয়েটি এখন কোথায় যাবে, বিপুল দর্শকপ্রিয়তা পায়।

পুরস্কার ও স্বীকৃতি 
 ১৯৮৬: বিশ্ব জ্যোতিষ সমিতি পুরস্কার।
 ১৯৮৭: ইকো সাহিত্য পুরস্কার।
 ১৯৯২: হুমায়ুন কাদির সাহিত্য পুরস্কার।
 ১৯৯২: বাংলা একাডেমি সাহিত্য পুরস্কার।
 ১৯৯৩: পূরবী পদক।
 ১৯৯৪: বিজয় পদক।
 ১৯৯৫: মনু থিয়েটার পদক।
 ১৯৯৫: যায়যায়দিন পত্রিকা পুরস্কার।
 ১৯৯৬: ঢাকা যুব ফাউণ্ডেশন পদক।
 ২০০২: বাচসাস পুরস্কার।
 ২০০৪: জিয়া শিশু একাডেমী কমল পদক।
 এস এম সুলতান পদক
 জাপান রাইটার্স অ্যাওয়ার্ড
 মাদার তেরেসা পদক
 অগ্রণী ব্যাংক শিশু একাডেমী শিশুসাহিত্য পুরস্কার, (২০১৬) 
 কাজী মাহবুবউল্লাহ পুরস্কার ২০১৮
 একুশে পদক (২০১৯) 

এছাড়াও, কথাসাহিত্যে অনবদ্য অবদান রাখায় 'চিত্তরঞ্জন দাশ স্বর্ণপদক' লাভ করেন। এছাড়া ২০০৬ সালে জাপান ফাউন্ডেশন আয়োজিত 'তাকেশি কায়েকো মেমোরিয়াল এশিয়ান রাইটারস লেকচার সিরিজে' বাংলাভাষার একমাত্র লেখক হিসেবে তিনি অংশগ্রহণ করেছিলেন। জাপানের চারটি ইন্টারন্যাশনাল সেন্টারে তিনি বাংলাদেশের সাহিত্য এবং তার নিজের লেখা নিয়ে বক্তৃতা করেন। এশিয়ার লেখকদের জন্য এ এক বিরল সম্মান। পেয়েছেন ভারতের সর্বোচ্চ সাহিত্য পুরস্কার আইআইপিএম-সুরমা চৌধুরী মেমোরিয়াল ইন্টারন্যাশনাল অ্যাওয়ার্ড।

তথ্যসূত্র 

১৯৫৫-এ জন্ম
জীবিত ব্যক্তি
বাঙালি ঔপন্যাসিক
বাঙালি শিশুসাহিত্যিক
বাংলাদেশী নাট্যকার
বাংলাদেশী শিশুসাহিত্যিক
বাংলাদেশী সাহিত্যিক
মুন্সীগঞ্জ জেলার লেখক
ভাষা ও সাহিত্যে একুশে পদক বিজয়ী
সামগ্রিক অবদানে বাংলা একাডেমি সাহিত্য পুরস্কার বিজয়ী
বাচসাস পুরস্কার বিজয়ী
বাংলাদেশী পুরুষ ঔপন্যাসিক
জগন্নাথ কলেজের প্রাক্তন শিক্ষার্থী
বাঙালি লেখক
বিক্রমপুরের ব্যক্তি
বাংলা ভাষার লেখক
বাংলা একাডেমি সাহিত্য পুরস্কার বিজয়ী
বাংলাদেশী সংবাদপত্র সম্পাদক
তথ্য প্রযুক্তি

তথ্য প্রযুক্তি (আইটি) হলো একটি ব্যবসা বা অন্যান্য উদ্যোগের প্রেক্ষিতে, সংরক্ষণ, উদ্ধার, প্রেরণ এবং তথ্য ম্যানিপুলেটের জন্য ব্যবহৃত কম্পিউটার ও টেলিযোগাযোগ যন্ত্রপাতির অ্যাপ্লিকেশন।

'প্রযুক্তি' শব্দটির ব্যবহার বহুমাত্রায় লক্ষ করা যায়। আধুনিক জীবনযাত্রায় ইলেকট্রনিক্স যন্ত্রপাতির সমন্বয়ে এমন একটি মিশ্র পদ্ধতি যার মাধ্যমে জীবনযাত্রা পূর্বের তুলনায় আরও সহজ হয়ে উঠে।

বাণিজ্যিক

কর্মসংস্থান
নিচে দেশগুলোর তালিকা দেয়া হলো যেখানে বিপুল তথ্য প্রযুক্তি কর্মী কাজ করেন :

নৈতিক দৃষ্টিকোণ 
তথ্য নৈতিকতার ক্ষেত্রটি ১৯৪০-এর দশকে গণিতবিদ নরবার্ট উইনার দ্বারা প্রতিষ্ঠিত হয়। তথ্য প্রযুক্তির ব্যবহারের সাথে যুক্ত নিম্নোক্ত কিছু নৈতিক সমস্যার বিষয়গুলি অন্তর্ভুক্ত করে:
 কপিরাইট ধারকদের অনুমতি ছাড়াই সঞ্চিত ফাইল ডাউনলোড করে কপিরাইটের লঙ্ঘন 
 নিয়োগকর্তারা অনুমতি ছাড়াই তাদের কর্মীদের ইমেইল এবং অন্যান্য ইন্টারনেট ব্যবহার পর্যবেক্ষণ করবে।
 অজানা ইমেইল/যাচাইকরণবিহীন ইমেইল।
 হ্যাকারদের অনলাইন তথ্যে অবাধ অ্যাক্সেস।
 একটি ওয়েব সাইটের ব্যবহারকারীর অনলাইন কার্যক্রম নিরীক্ষণ করতে কুকি বা স্পাইওয়্যার ইনস্টল।

আরও দেখুন
 উপাত্ত প্রক্রিয়াকরণ

তথ্যসূত্র
টীকা

উদ্ধৃতির

গ্রন্থতালিকা

 
 
 
 
 
 
 
 
 
 
 
 
 
 

তথ্য প্রযুক্তি
গণমাধ্যম প্রযুক্তি
কম্পিউটার
পান্ডা

পান্ডা (Ailuropoda melanoleuca, অর্থ "সাদাকালো বিড়ালপদী"), বা বৃহৎ পান্ডা ভালুকের মতো দেখতে সাদাকালো রঙের বড়সড় এক প্রজাতির স্তন্যপায়ী প্রাণী। এরা দক্ষিণ-পশ্চিম ও পশ্চিম-মধ্য চীনের পাহাড়ি ঢালের ঘন বাঁশবনে বাস করে। শ্বাপদকূলের অন্তর্গত হলেও এর খাবারের ৯৯% জুড়ে রয়েছে বাঁশ পাতা। লাল পান্ডা নামে আরেক প্রজাতির পান্ডা রয়েছে কিন্তু নাম ছাড়া এদের মধ্যে মিল বেশ কম।

পান্ডার বৃদ্ধাঙ্গুষ্ঠ 

বাঁশের কঞ্চি ধরার জন্য জায়ান্ট পান্ডার পাঁচটি সাধারণ আঙুল ছাড়াও হাতের তালু ও কব্জির সংযোগস্থলে একটি বুড়ো-আঙুলের (বৃদ্ধাঙ্গুষ্ঠের) মত অংশ দেখা যায়। 
এটি আঙুল নয়, বর্ধিত রেডিয়াল সিসাময়েড অস্থি মাত্র। বৃহৎ পান্ডার নিকট আত্মীয় লাল পান্ডা ও ভালুকেরও এ অঙ্গটি খানিকটা বড়, তবে এতটা না।
এরা যে শ্বাপদ এবং বাঁশ পাতা খাওয়ার জন্য পুরোপুরি বিবর্তিত নয় তার অন্যতম প্রমাণ এদের খাদ্যনালী। তৃণভোজী প্রাণীদের খাদ্যনালী লম্বা হয় এবং পাকস্থলীর আগে অথবা বৃহদান্ত্রের সিকাম বা কোলনে আঁশ(fibre) গেঁজিয়ে পাচন সম্পূর্ণ করার ব্যবস্থা থাকে। পান্ডার এর কোনটাই নেই। আছে শুধু অন্যান্য শ্বাপদদের মত কেবল ছোট (নাতিদীর্ঘ) ক্ষুদ্রান্ত্র। তাই এদের খুব বেশি পরিমাণ (বাঁশ পাতা) খেতে হয়। এ কারণে এরা গাছ ছেড়ে মাটিতে কাটানোর সময় খুব কম পায়।

একটা পূর্ণবয়স্ক পান্ডা প্রায় ৩৮ কেজি বাঁশপাতা খেয়ে থাকে প্রতিদিন। 6
তবে গ্লোবাল ওয়ার্মিং তাদের জীবনপথে বাধা হয়ে দাঁড়িয়েছে।

তথ্যসূত্র 

স্তন্যপায়ী প্রাণী
শ্বাপদ
এশিয়ার প্রাণিকুল
পান্ডা
চীনের স্তন্যপায়ী
তৃণভোজী স্তন্যপায়ী প্রাণী